rlitschk/wikidir huggingface dataset:
Di strid twasche wunter än uurs Dåt as nü ål lung lung sunt, der strääweden wunter än uurs iinjsen maenouder. Di uurs sää tu di wunter: „Lök nü, dåt dü wachkamst, din tid as je ål lung ouflim wään!“ Dåt feel di wunter ouers lung ai in, hi smiitj e uurs snii önjt oonlas än püstet ham ma koule win am e uure. Deer köö di latje junge uurs ai apiinj än gäng fertriitjlik wach. As di üülje wunter dåt såch, hööged hi ham ouer åle mätje än hül ham et lif for lååken. Di uurs präiwed dåt nuch möre tooche bai di üülje wunter, ouers as dåt duch goorninte njüted, gäng hi tu san hiire Good än klaaged ham sin nüüdj. Di liiwe Good teeld matiinjs önj di wunter än sää: „Kam iinjsen jurt! Wat prousest dü deer nuch ambai aw e jard? Din tid as je ål lung ouflim!” Di wunter wälj ham deer nü wat ütsnååke än swåård: “Dåt följk wal me nuch ai lüüs weese, ja wan nuch långere aw e schure luupe än önj e slaase kääre”. “Dåt as ai wäär”, sää di liiwe Good, “ja wan de liiwer diling as mjarne lüüs weese. Mååg
Kornbeerid Sü göljen schint nü dåt eekerfälj, da wupe san tjuk en swåår, di böre as sü fernäid än sü wälj, di hamel sü ween än sü klåår. Da karmene slaue et haarspat önj grün En hare nü säägel än la Deer am aw et bliikerplåts önj e tün; Tu de beerid mötj åles önj ra. Da dringe ferkliiwet ma e kniichel önj e müs, apgjardet än stumpet ark foom, sü uuge da skjardere ål ääder foont hüs, fersläipen jült as en grut schoom. Da wüste än karmen sü wäli än stark, da schan jam mån iinjsen siinj, jam mååget dåt büien nuch lung niinj wårk, ja hääwe dåt korn stråks önj binj. E san miinjt et gödj, et rånt dåt swiitj Jam dil foon et häär ouer e siik. Foon stäänen än gräänen heer niimen wat wiitj, suk’n årbe as jüst foon e sliik. Tu schuftid kamt jü gau börewüf ma knob, än butel, än krük. En latjen soopke hålt sün än trüf, di’n ai namt, as wälj ai klök. Di böre stooped di eeker långs, diiptoochti, e hönje önjt schruk, hi smeelet än tånkt: „Wat ban ik gödj gångs, wat hääw ik duch en grut luk!“ „Wat we
En tääl ferteele Ik wal de en tääl ferteele foon di latje Pätjer Neele. Di häi en kü än uk en kuulew, – nü as min tääl ål huulew. Dåt kuulew häi en suurten stjartiinje, – nü as min tääl bait iinje. As ik en latjen jörder wus, deer sätj ik bai e groufsiinje. As ik en latjet grut’re wörd, deer stöö ik oueriinje. Deer kömen mam än taatje ma en put ful moolk’ än brai än deer en gruten büsche bai. Büsche däi ik e kü, kü däi me moolke, moolke däi ik e kåt, kåt fångd me müs, müs broosed ik önj e poon. – Deer köm di latje suurte moon än nüm me åles foon. Stork, stork lungebiinj Stork, stork lungebiinj, weer wäät dü wälj haanefliinj? Haan’ tu min üülj åålen! Wat wäät dü deer hååle? En schiis ful moolk’ än brai än deer en gouen büsche bai. Hüte, hope, ride! Spoore bai e side, ååpel önj e poose, stjüt önj e hoose, huum schal deer tu mårket ma? Dåt schal üüsen latje Nis. Wat schal’r deerfor kuupe? En gånsen blånken hope. Wat schal di hope dan hiitje? Hinkele Pinkele, Hinkele Pinkele Paistermoon. Hope, hope, ride! sweere
Åål bait spanfiilj Dåt spanfiilj snurt, di trädj di låpt, dåt spanfiilj snurt. Da üülje toochte luupe ma ålk as e trädj dåtseelew ra; ja luupe ålt diseelwe wäi trinam as't spanfiilj, däi for däi. Foon bjarnelååken, uursewin, foon fraien bai e mouneschin, foon koost än foon dåt jarst latj bjarn, foon årbe, söri, arken mjarn än foon di jarste suurte gung - sü gungt dåt suresuresung ålk as dåt fiilj diseelwi wäi bit tu di leeste warkeldäi. -- Albrecht Johannsen
Bai e Swuunewäil Eenhärng läit ål un're tweege, åål da latje föögle sweege, än e nåcht kamt glik; Schööli ääder huuge räide sleept e wäil deer aw e näide bai e samerdik. Mäge doonse ouert wååder, ånerte san trååt foont slååder, roui silt jü swuun. Önj e wiichle ööle kuie, än da fladermüs da snuie am e hiletuun. Nint tu hiir'n foon läis än doowen, än di moune smeelt foon boowen önj dåt wååderpäil; ninte jart ham önj da bleese - dåt as samers eenhärngsfreese bai e swuunewäil. Albrecht Johannsen
Gölj - rüüdj - ween Göljn as e hamel di samereen, göljn as dåt eekerfälj, än göljn as dåt häär foon min Anemaleen; wat san we duch rik heer foon gölj. Rüüdj as e san än lååket sü swätj, rüüdj san da kliiwre uk, än rüüdj san da siike foon min latj brädj; dåt as wälj for liiwde än luk. Ween as dåt wååder bai dik än doom, ween as e luft ouer üs, än ween san da uugne foon min latj foom; e trou as önj Fraschlönj tu hüs. Jåå, üüsen foone di as sü smuk, sü smuk as min Anemaleen; än wansch ik en mansche trou, liiwde än luk, sü flåg ik ma gölj rüüdj än ween. Albrecht Johannsen Gölj rüüdj än ween süngen foon Anja Evita Kreutzfeldt (Mezzosopran) aw YouTube
Man hilebuum Ik tånk sü oofting nuch am de, dü stööst bai üüsen stich; ik spaald sü hål, sü hål bai de, Pluk'd bloosme foon din twich. Dåt spaalerai as lung forbai! Ou'rs blaawen as di swätje druum foon de, foon de, man hilebuum. Ik sätj bai de hål aw e bånk, min foomen bai e hönj, såch önj har uugene sü blånk, driimd foon en sooli lönj. Fergingen tid, dü läist sü wid! Ou'rs blaawen as di swätje druum foon de, foon de, man hilebuum. Ik wälj, we biise wjarn nuch jung, än ik wus latj än kral! Dan wus tu de man jarste gung, bai de min liiflikst spal. Dan läid ik me önjt gjars bai de! Häi iinjtooch nuch en swätjen druum bai de, bai de, man hilebuum! Albrecht Johannsen
Släip, doote! Släip, latj doote, släip nü smuk, oudre bjarne släipe uk. Wees nü duch ai mör sü wil, leed de nü mån sani dil. Hiir, di föögel önj e buum piipet sani önj e druum! Jüst, as wan hi seede wal: Latje röister, lad duch stal. Lök, di moune rüüdj än trin kiiket uk tut waning in. Joo, di moune tånkt uk ål: Sleept dåt råker nuch ai bål? Släip, latj doote, släip nü smuk, åål da oudre släipe uk. Mjarne kamt deer wi en däi, brängt min dooten höög än häi. Albrecht Johannsen
Di hålimoon än sin boose En hålibüütj krüset bai stiwen win önj junke nåcht döör storm än rin. Di schaper stjöret ma sääker hönj än hålt et rouder eefter e strönj. Hi wiitj, wat’r wal, än deet, wat’r koon, jült aw sin ailönj as en wiikeren moon. En hålimoon sat deele önjt büütj ålwri än bedrüwet önj e kajüüt ma sin bjarn önjt ärm, dåt jånket än schrait, än e storm höölet än e win di wait. „Liiw’ daadje, wan kaame we wälj tu kånt tu hüs tu mamen, wat eefter üs långt?“ „Wees mån stal, man dring, dåt wååret ai lung, dan san we bait müülj, wees mån ai trung. Din mam jü håålet üs bai e sil, jü kamt üs önjtmötj än lååket sü mil. Ik liiw, jü stoont deer ål aw e bru än woitet än wainket foon fiirnse üs tu.“ „Heer daadje, as dåt ai di näiber san hün, wat deer sat tu höölen stün am stün? Min åålmam säit, dåt bedjüset e düüs, di löret än täiwt aw ån foon üs!“ „Wees roui, man junge, dåt`s e win, di wait, e storm höölet, än e siiföögel schrait.“ „Lök, daadje, jant aw e fååstewål stoont en
Di spånker Di uurs as sü mil än e hamel sü ween, hartliiw mam duch, lätj önj e fiirnse me tiinj. Min påk aw e neek än e stook önj e hönj ferlätj ik et hüs än spånk wid ouer lönj. Jum judi, judi falera, judi faleraleralera. Ik spånk döör hiil Tjüschlönj än kam tu di Rhein, Ik sii wat än liir wat, hü wårt dåt wälj fain. Än sat min latj mam dan fort waning än spant, dan tånkt's: Weer man dring wälj turuchte ham fant? Jum judi, judi falera, judi faleraleralera. Min hoonwärk, dåt koon ik, fertiin uk min lüünj, bål wård ik dan mäister, ik schal't wälj nuch füünj. Än kam ik dan sün önj min toorp wi tubääg, kiiket mam üt et waning än lååket for häi. Jum judi, judi falera, judi faleraleralera. Nis Albrecht Johannsen
Hertjes spuing Üülj tääle san`t, da seede, dåt uner e bütendik, deer läit gåns diip begrääwen en eerm latj bjarnelik. Ouers koon sü’n doom ai stönje iinj storm än iinj flödj; wårt bloot iinj bjarn begrääwen, dan hålt `r ham uk gödj. Jung Hertje häi en junge, en sünen snuusen dräng, di gåns fernäid än luklik am hüs än wärw sprüng. Di lüp iinjs döör e kuuge än köm ai wi tubääg; jü köö ham nargne fine. Dåt bräk har`t hart önjstöög. Da iirnge gängen haane, - sü wat ferjeet ham ai, - än wan da tide kaame: Üülj Hertje rånt ambai än seecht am harn junge, as häi’s ham nuch awt spör, än köö ham duch ai fine, än fün ham uler mör. Huuch aw e dik, deer stoont jü önj storm än önj rin; et häär flucht am e uure, e kööwle önj e win. Jü fånget önj tu galern än trüwet ma e feest: „Jam doome än jam dike önjt sööden än önjt weest.“ „Am arken kuuch wårt täägen en fååsten gölj’nen räng. Koone`m uk ma giilj betååle man ulerbeeste dräng? Jam seede, dåt’s e storm, wat höölet än wat wait. Ik wiitj, dåt as man junge,
Mattenwäärw Jung Matt, en foom foon e wååderkånt, stoont, e hönj ouer e uugne, aw e dik. Jü löket önjt weest: „Läit deer ai jant / jant - dort en schap aw e soonbånk – büte Wik? Än huuch önj e toop en woit sü rüüdj säit: Kam üs tu heelp, we san önj nüüdj!“ Jü wäli foomen betånkt har ai lung, önj e huuwen et büüdj mååget’s klåår: „For win än wääder san we ai trung, gunge dristi önjtiinj e gefoor!“ Et säägel as spånd, - bai stiwen win stjöret’s ütfoon önj kule än rin. Jü håålet et stuk än lait dan bai, namt da schapere önj har büüdj, trane moon tutoochs, mör dreecht et ai; långs e siike rånt har et swiitj. Än twaie mååget’s jü swiiri fåårt, dan häi’s jam börjen; - har kloopet dåt hart. Ferkloomet wjarn’s, duch trinam et fåt / fåt – Schüssel aus Steingut sätjens bål bai wurmbiir än brai än ätjen jam bai e börescheew sat, än dan wörden’s beeded awt strai. Uner e frasche tååge, seeks moon tu tål, rouden jam üt bai e fååstewål. Dan ouer e frasche mååns jare döör stoont schraawen, sü grut än sü briidj en uurd,
Nis Randers Höölen än bruulen önj påkjunke nåcht, et loitet än tunert än stormt ma måcht. Hark, en biiljk ouert wååder. Påås aw, wan’t gliinj wårt, dan wårde we’t wis:’ En schap aw e soonbånk, sü huuch as en hüs, än trinam schüme e wooge. Nuch as’t hiilj än hülen, duch ban ik trung: Stråks raft et önjstöög; dåt wååret ai lung, as’t ma lop än top ål ferswünen. Nis Randers löket scharp ouer`n dik. Hi säit: „Iinj e måst stoont en moon, sü mat än bliik. Wat et uk koost, we mönje ham hååle.“ „Nåån, Nis, dou me dåt smuk ai önjtiinj“, säit sin mam, „dåt wääder as diling åltu hiinj. Dü wiist, ik koon de ai maste.“ Hi gäng foon e düneng dil tu e strönj, än ma ham sin mam, jü fååset sin hönj, as wälj’s ham uler mör lätje. Dü bliifst me åliine, - me wörd ninte schånkd -, dan taatje as düüdj, än uk Momme as drångd, än weer as Uwe wälj blaawen. Trii iir as’t sunt, deer`r gäng foon e döör, än we hääwe sunt jü tid uler niinj spör foon man beeste saan, foon man Uwe. „Liiw mam, ik mååg de ai hål
Di düüdje smas Wat'k seede wälj, hääwe'm dåt stuk ål nuch hiird, deer näljke ma'n düüdjen smas as pasiird? Jåå, düüdj wus di smas, dåt as fåli was! Än as's ma di smas unerwäägens wjarn, dan drouch't ham sü tu bai Nis Klausens hüsjarn, dåt'n dreechster deer fålt än dåt füli hålt. Sü seete's e kast dil än stönje jüst nuch än seede tuenouder: "Wat wus deer duch?" "Ninte, ninte!" sää di smas. Dåt as fåli was! Hans Andreas Carstensen
Di wunter Di wunter fånget orkel önj ma snii än is än häägle. Da büütje lade åål awt lönj, da schaawe oone säägle. Än müs än roote kaame in foon büten önj e rööme, än üte skjart di nordenwin än mjardet åle blööme. Sniiflooke swiirme nü ambai mör as ouers samerföögle, än dil foont öisingtåågestrai deer hunge grut, lung jöögle. Tacht lait e snii hann ouert fälj, huum hiirt niinj loosche schunge. Da föögle fine knååp en mälj, ik wälj ai ma jam prunge. Swätj sleept dåt wuntersädj san släip än driimt am bleesre schamer, am jörte, löme än am schäip, am föögle, uurs än samer. Sü schamert dåt uk heer tu me wälj gralik nuch as schamel: Ja, jåchtere wårt et uk for de, kamst dü jarst önj e hamel. Bende Bendsen
Siberne Trung for arken, duch wälj mååst for tääten mååged Siberne sin uugne tu. Dan da wiikne slånge önjt gewääten leeten ham am nåchtem uk niinj ru. Häi'r ai sin lüünj jarst sör fertiined än't lachtsani dan tuninte broocht? Ångst än faaghäid wirkeden feriined, as'r ham en grisen ütwäi soocht. "Wat wal man üülje fider seede, lätj ik oone giilj me for ham siinj? Grüne koon ik ham je ai forleede, dan ik eerme stååkel hääw je niinj!" Grislik toochte wörden'r nü wiikne önj jü unglik ångstamsnååret burst. Niimen koon's wälj foole eere tiikne, eefter blödj ferlångd san hiitje turst. Dan di oudere häi tuhuupehülen aw sin wäljfertiined lüünj. Ai en schaling häi'r deerfoon spülen, åles schölj san goue fider füünj. Än sü gingegn's biise maenouder nü foon Ääderstää tuhüs döört lönj, än di läädre hül ham as en brouder fri ma åles, wat's ferteere schönj. As's nü Nü Naibel näre kiimen, looked Siberne ham foon e wäi, dan hi toocht, deer schucht unk niimen, deer as nån, deer me ferrädje mäi. As's deer aw e samerdik nü sätjen än en ååpel maenouder ätjen, nüm di fööle Siberne di oudres knif än broocht schoomlik ham deerma foont lif. Skjard foon
Üüs driimerai We driime än wansche sü foole tuhuup än hoowe ålt' bäädere deege. Duch gungt e natör harn eewie luup än leet har foon niimen besteege. Ma äämene uugene san we heer blin än siie Goods wärke uler rucht in. Huum as wälj tufreese önj palast än bölj, än huum koon sin luk heer rucht smååge? Di eerme wanschet ham seeke ful gölj önjt stääs for en äämenen tååge. Di rike sikent diip üt e burst än gunt di eerme knååp hunger än turst. Da mååste san dääsi, ouers gödj as e wråål, duch luklik wörd heer nuch niimen. Üüs tånken än hooneln heet lait schål, wid san we heer nuch ai kiimen! Duch jeew de tufreese, bewåår de dan mödj, as't heer mån hiinj, wårt et janer nooch gödj. Bende Bendsen
Hi schal laawe Ik sii, jam sate tu ferteelen, jam snååke ouer dit än dåt; uk san'r maning uurde feelen fort ålgemiin - nuch breecht'r wat. Iinj sünhäid as'r nuch tu dränken, rädj iinjsen huums? jam kån'n åål! Jam hääwe't iinjmool duch mån slünken, en latjen naame'm duch nuch hål! We duue as üüs üülje dänj än wårde't sü am beesten drååwe. Nam jarnge kopken önj e hönj: "Di frasche spräke, di schal laawe!" Momme Andresen
A Suart Fleegensnaper, (mo.) suurt fliigesnåper (Ficedula hypoleuca) as en Sjongfögel (Passeriformes) uun't Fleegensnaperfamile Muscicapidae. Aier faan Ficedula hypoleuca At wiiftje üüb't nääst. Wikimedia Commons hää bilen of filmer tu: Suart Fleegensnapern Wikispecies hää en artiikel tu: Suart Fleegensnapern
Min frasch Fiderlönj Ik wiitj me en lönj, än dåt as me sü liif, dåt lait bai e Weestsiieströnj. Dåt följk deerönj dreecht ålt e neeke wat stif; dåt uurd stoont deer fååst as en pönj. Kånst dü dåt lönj deer bai e strönj? Dåt as je min Fraschlönj, min fiderlönj. Än kånst dü da manschne sü iinjfåch än schucht, sü broow än sü fliitji än gödj? Önjt ünluk sü grut än sü string for dåt rucht, sü roui än duch sü ful mödj. Kånst dü dåt följk deer bai e strönj? Dåt san je da Frasche önjt fiderlönj. Än schölj ik iinjs stärwe, sü bring me duch smuk tuhüs tu di hord bai e strönj; dan frasch bliw ik åltids än måå deeram uk iinjs roue önjt frasch fiderlönj. Dåt rout ham gödj deer bai e strönj, dåt rout ham am beesten önjt fiderlönj. Emil Hansen
Dåt iinje foon Rungholt Önj Rungholt aw e Strönj boogeden maning rike manschne, wat huuge än starke dike trinam jare kuuge bäge köön. Da fäilden jam sü sääker än toochten, dåt ja dåt wååder, di Weestsiie, betwüngen häin. Wan ja aw jare dike stöön än aw dåt spal foon da wooge dilkiikeden, wajrn ja sü dumdristi än seed: "Truts nü, blånke Hans!" Suk köö huum nuch en dumhäid nååme, ouers dåt, wat sam aw e jüleene foon dåt iir 1362 forhäin, wus schoomlüüs än fül. Deer wjarn hu twitere, da måågeden en söög drunken, seeten har en släiphul aw än läiden har önj en lükebeed. Dan leeten ja en preester waase, dåt hi en düüdjkrunken et guspel düünj schölj än looweden enouder, wan hi jam ai tu wale weese wälj, dan wänj ja ham iinjfåch önj e slüütj stiitje. As di preester mårked, dåt ja schit forhäin, draid hi ham stalsweegens am än ging san wäi. Ouers twane foon da goodluuse gååste slaaweden ham ma måcht wider tubääg önj en krouf, weer ja tu swiiren sätjen. Jü dous, wer dåt sakremänt önj wus, güütjen ja ful biir än spooteden ätj Gooden än sään, wan hi deer wörklik önj sätj, dan
Üt e Schamelrider Wan följk aw dik stöö, goorai sü wid ouf foon e dikgroow sin stää, såch huum jütid en påår duusend trääs önjt heef harüt en latj håli laden, wat Jeverssönj unti Jevershåli nåmd wörd. Iirtid häin deer schäip aw gjarsed, ouers bai latjem häi följk deer ma aphülen, dan jü latj laich håli wus uk önj e huuchsamer en påår tunge uner wååder gingen. Sunt jütid duurst niimen e schäip mör deerouer büütje. Nü wus et en rik for da heefföögle wörden, dan niimen stiird jam, en bai halen mouneschin såch föjlk wilems foon e dik üt, hüng e doue, wat üt et wååder steege däi, haane ouer e håli gliidj. En dan wjarn deer nuch en påår witbliikete knooke foon droungde schäip än en häingsteskelet, wat följk siinj köö, wan e moune foont ååsten ouer e håli scheene däi, än weer niimen foon wust, hüng et deer ouer kiimen wus. Iinje märtsmoune stöön deer boowne iinjsen kort eefter hålieen di däilüünjer foon Tede Haien än di junge dikgroow san knacht, Iven Johns. Da stöön tacht baienouder en kiikden suner en las tu räären ouer tu e håli, wat knååpenooch bai mouneschin tu schüns wus. Wat gåns
17 kesten (17 küüren, Fresk freihaid) 24 lunrochten 7 Magnusküüren (Karlsprivileg) Anton Heimreich Ein Fresches Liedlein Yn Miren=Söngh Yn Een=Söngh Max Bossen Text:Nem't Di rocht fuar Text:Wat_töögen_Fortröt Jap Peter Hansen Nahrung für Leselust in Nordfriesischer Sprache. Jens Mungard Text:Min Bloom Text:Muasem Meln Text:Dial aur Is Erk-Uwe Schrahé Text:En Dööntji Marschmensch Text:Pharisäer (Drink) C. P. Christiansen Text:Üüs Söl'ring Lön' Text:Stiiner bi Strön Andreas Hübbe Text:Üs ik jung wiar Text:Di tau Frinjer Text:Mai-Muun Boy-Peter Möller Text:Somernacht eeđer Reinhard Arfsten Text:Di Friisen fuar di Köning Aphorismen Witsi Inge Gieppner-Carstensen Text:Önspraak tö di Biiki ön Tinem, 2006 Erk-Uwe Schrahé Text:Önspraak tö di Biike ön Raantem, 2002 Theodor Siebs: Erich Johannsen Sylter Lustspiele Dr. Otto Bremer Ferreng an ömreng Stacken I, 1888 Einleitung zu einer amringisch-föhringischen Sprachlehre, 1888 Jakob Tholund Europeesk Charta för Regiunaal- an Manertaalspriaken Dr. Otto Bremer Ferreng an ömreng Stacken I, 1888 Einleitung zu einer amringisch-föhringischen Sprachlehre, 1888 Christian Johansen Arammud an Dögganhaid bi'rköödar, 1855 Die Nordfriesische Sprache nach der Föhringer und Amrumer Mundart, 1862 Fan a hüspuk Jens Jessen Nü gung wi tüs Suart of bruket boksen Al so loong Di baang Riis Feriand Natsioonen Algemian Ufkemen auer a Minskenrochten Heinrich Claassen De letj Foameler en de Blömkem P. A. Oelrichs
A Suartbüket Ruadstört, (mo.) suurt rüdjstjart (Phoenicurus ochruros) as en Sjongfögel (Passeriformes) uun't Fleegensnaperfamile Muscicapidae. Huar Suartbüket Ruadstörter bräät, an hü jo onerslacher het. (Grater bil) Wikimedia Commons hää bilen of filmer tu: Suartbüket Ruadstörter Wikispecies hää en artiikel tu: Suartbüket Ruadstörter
Vienne as en stääd uun Frankrik uun det regiuun Rhône-Alpes an mä 29.993 iinwenern (stant 1. Janewoore 2019) efter Grenoble det öödergratst stääd uun't Département Isère. Commonskategorii: Vienne (Isère) – Saamlang faan bilen of filmer Festival „jazz a vienne“
Suliformes san en order faan fögler mä sjauer familin. Slaanghalsfögler (Anhingidae) Slaanghalsfögler (Anhinga) Fregatfögler (Fregatidae) Fregatfögler (Fregata) Ialges (Phalacrocoracidae) Blä-Uugen-Ialges (Leucocarbo) Letj Ialges (Microcarbo) Grat Ialges (Phalacrocorax) Ialgus (Phalacrocorax carbo) Genten (Sulidae) Morus Jan-faan-Gent (Morus bassanus) Papasula Sula Wikimedia Commons hää bilen of filmer tu: Suliformes Wikispecies hää en artiikel tu: Suliformes
Sturemfögler (Procellariiformes) san en order faan fögler mä lung jügen an kurt störter. Jo lewe miast üüb a huuchsia an kem bluas tu brääten uun ääg. Diomedeidae (Albatrosen) - Hydrobatidae (Sturemswaalken) - Pelecanoididae (Düksturemfögler) - Procellariidae (Echt Sturemfögler) Sturemswaalken (Hydrobatidae) Hydrobates Sturemswaalk (Hydrobates pelagicus) Echt Sturemfögler (Procellariidae) Fulmarus Malmuk (Fulmarus glacialis) Commonskategorii: Sturemfögler – Saamlang faan bilen of filmer Wikispecies hää en artiikel tu: Sturemfögler
At Suarthoodet Kub, (mo.) wite föögel, suurthood, Doogebeler håne (Chroicocephalus ridibundus of uk Larus ridibundus) hiart tu at fögelfamile faan a Kuben (Laridae). Suarthoodet Kub uun't wonterkleet. Aier faan Chroicocephalus ridibundus - MHNT Wikimedia Commons hää bilen of filmer tu: Suarthoodet Kuben Wikispecies hää en artiikel tu: Suarthoodet Kuben
En Substrootspräke as en spräke, di önj en bestimd gebiit erseet wörden as foon en oudern spräke, di superstrootspräke. Wilems wårt uk jü kort betiikning substroot brükt. Bai en spräkeänring wårt en spräke önj en bestimd gebiit erseet foon en naien spräke. Di erseete spräke as dan di substrootspräke foon e naie spräke. Wan büte dåt gebiit nuch en form foon en üüljen spräke snååked wårt, dan as dåt en adstrootspräke foon di naie spräke. Amkiird as di naie spräke foon dåt gebiit di superstrootspräke foon e üülje spräke. Deeram dåt dåt erseeten mååstens ai fulkaamen as, san önj en superstrootspräke oofding räste foon e substrootspräke witufinen. Dadeer räste, da oufwike foon da normååle räigle foon e spräke, koone däike uurde weese, ouers uk noome, as üülje stääsenoome unti tradisjonäle persoonsnoome. For jü angelsaksisch invasion wörd önj Änglönj keltisch snaaked. Dåt änglisch heet deer ålsü en keltisch substroot. Iir da Germane döör di Limes bräken, wörd önj Sööder-Tjüschlönj wårschiinjlik en romaansche spräke snååked. Dåt tjüsch heet deer dan en romaansch substroot. Uk foon dåt frasch wårt önjnümen, dåt dåt en substrootspräke jääwen heet bai da följke da frasch snååke unti snååked heewe. Foon dideere substrootspräke foon dåt frasch, betiikned ås
At Sunswaalk, Auerswaalk, (mo.) soonswoolk, ouerswulk, soonkriiper, schöölekriiper (Riparia riparia) hiart tu at fögelfamile faan a Swaalken (Hirundinidae). Tiaknang faan Sunswaalken Aier faanRiparia riparia Wikimedia Commons hää bilen of filmer tu: Sunswaalken Wikispecies hää en artiikel tu: Sunswaalken
A Suurnpiiper, (wi.) gräindiksmöker (Sylvia communis) as en sjongfögel uun't famile faan a Sylviidae. Tiaknang faan Suurnpiipern Aier faan Cuculus canorus canorus an Sylvia communis - MHNT Wikimedia Commons hää bilen of filmer tu: Suurnpiipern Wikispecies hää en artiikel tu: Suurnpiipern
Swaalken, (mo.) swulkne, (go.) swolkne (Hirundinidae) san en fögelfamile an hiar tu at order faan a Sjongfögler (Passeriformes). Alopochelidon – Atticora – Cecropis – Cheramoeca – Delichon – Haplochelidon – Hirundo – Neochelidon – Notiochelidon – Petrochelidon – Phedina – Progne – Psalidoprocne – Pseudhirundo – Pseudochelidon – Ptyonoprogne – Riparia – Stelgidopteryx – Tachycineta Uun üüs breetjin käänt am jodiar slacher: Delichon Sarkswaalk (Delichon urbicum) Hirundo Hüsswaalk (Hirundo rustica) Riparia Sunswaalk (Riparia riparia) Wikimedia Commons hää bilen of filmer tu: Swaalken Wikispecies hää en artiikel tu: Swaalken Türnswaalk
At Grat Swaan, swaan, (mo.) knupswuun (Cygnus olor) as en fögel an hiart tu't onerfamile Ges an Swaanen (Anserinae). Swaanenpaar Ai faan Cygnus olor - MHNT Wikimedia Commons hää bilen of filmer tu: Grat Swaanen Wikispecies hää en artiikel tu: Grat Swaanen
Jus terre primum. [1] Thet forme londriucht is, thetter alle monna lic inna sina gode sitte vnebirawat, hit ne se thet hi werne thrira: thet hi nelle reka ne riuchta ne deithingis bidda; sa ach hi onfer on sin goud and sine ayna hewm and on sine ayna werum; hit ne se thet ma hine mith tele, mith rede and mith riuchta thinga thingade ther ofbrenge. Gef hi werne thria riuchtes thingis and hi tha thria liudthing bi vrmode and bi dulla stride vrsitte, ther him fontes keninges halm beden send to haldene and hi nouder nelle dwan, iewa ne riuchta ut supra, sa mot hi onferd hebba, ther er tosprec, hit ne se thet thi other biade thera fior nedschinena hwelic, thetti freia Fresa fon riuchta ach to duane. Thio furme, thet him thi bonnere nen thing ne kethe. Thet other, thet him sin fiund thene wei mith wige and mith wepene vrstode. Thet thredde, thettet him wind and vnewad weter ofnome. Thet fiarde, thet hi an sechte sa siake were, thet hi cuma ne machte. Therefter dwe hi, alsa him sin asega deme and dele to londriuchte. [2] Thet other londriucht. Hwersa thio moder hire kindes erue forkapat